**Szentendre Város Önkormányzat Képviselő-testületének 31/2021. (IX. 22.) önkormányzati rendelete**

**az állattartásról szóló 12/2010. (IV. 15.) Önk. sz. rendelet módosításáról**

Szentendre Város Önkormányzat Képviselő-testülete az Alaptörvény 32. cikkének (2) bekezdésében, valamint az állatok védelméről és kíméletéről szóló 1998. évi XXVIII. törvény 49. § (6) bekezdésében foglalt felhatalmazás alapján, a helyi önkormányzatokról szóló 2011. évi CLXXXIX. törvény 42.§ 1. pontja által biztosított jogkörében eljárva az alábbi rendeletet alkotja:

**1. §**

Az állattartásról szóló 12/2010. (IV.15.) önkormányzati rendelet 8. § (12) bekezdése helyébe a következő rendelkezés lép:

„(12) Vásárcsarnok területére, óvodába, bölcsődébe, napközi otthonba, iskolába, egészségügyi intézménybe, sportpályára és táblával jelzett közparkok területére, továbbá ügyfélforgalmat lebonyolító nyilvános helyiségbe ebet beengedni, illetve bevinni, tartani, bent tartózkodását tűrni tilos. A fenti tilalmak betartásáról – a közterületek kivételével – a fentiekben meghatározott intézmény, szolgáltató vezetője köteles gondoskodni.”

**2. §**

Ez a rendelet a kihirdetését követő napon lép hatályba.

Szentendre, 2021. szeptember 16.

 **Fülöp Zsolt dr. Schramm Gábor**

 polgármester jegyző

**Záradék:**

A rendelet 2021. szeptember 22-én került kihirdetésre.

**dr. Schramm Gábor**

 jegyző